## OBRAZLOŽENJE IZVRŠENJA FINANCIJSKOG PLANA CENTRA ZA RESTRUKTURIRANJE I PRODAJU ZA PRVO POLUGODIŠTE 2022. GODINE

## PRIHODI

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE/ IZVRŠENJE 1.-6. 2021.** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** | **INDEKS** |
| 1 | 2 | 3 | 4 | 5=4/2\*100 | 6=4/3\*100 |
| **6** PRIHODI POSLOVANJA | 5.526.162 | 47.040.000 | 5.165.010,96 | 93,5 | 11,0 |
| **7** PRIHODI OD PRODAJE NEFINANCIJSKE IMOVINE | 84.325 | 14.300.000 | 190.258,10 | 225,6 | 1,3 |
| **UKUPNI PRIHODI** | 5.610.487 | 61.340.000 | 5.355.269,06 | 95,5 | 8,7 |

PRIHODI POSLOVANJA

Centar za restrukturiranje i prodaju (dalje u tekstu: Centar) je za 2022. godinu planirao prihode poslovanja u iznosu od 47.040.000 kn, a za izvještajno razdoblje od siječnja do kraja lipnja 2022. godine isti su ostvareni u iznosu od 5.165.011 kn ili 10,98% plana i odnose se na:

* **Prihodi od financijske imovine** - ostvareni su u iznosu 807.441 kn, a u najvećoj mjeri se odnose na prihode od zateznih kamata (265.085 kn), prihode od dividendi (59.985 kn), prihode od kamata na oročena sredstva i depozite po viđenju (17.571 kn) i ostale prihode od financijske imovine (464.801 kn);
* **Prihodi od nefinancijske imovine** - ostvareni su u iznosu od 304.786 kn i odnose se na prihode od zakupa i najma;
* **Prihodi od kamata na dane zajmove** - ostvareni su u iznosu od 53.878 kn i u najvećoj mjeri se odnose na prihode od redovnih kamata po danim zajmovima iz ranijih razdoblja te po sklopljenim pred stečajnim nagodbama;
* **Prihodi od pruženih usluga** - ostvareni su u sveukupnom iznosu od 3.082.328 kn, a odnose na prihode od naknade za realiziranu prodaju dionica/poslovnih udjela i naknade za naplaćenu dividendu za trgovačka društva iz portfelja RH i HZMO-a sukladno odredbama Odluke o visini naknade za upravljanje i raspolaganje dionicama i udjelima kojima upravlja Centar za restrukturiranje i prodaju ("Narodne novine" broj 39/2019), na prihode od izdane ponudbene dokumentacije, na prihode od izdanih iskaza nekretnina i na prihode od pruženih usluga fotokopiranja;
* **Ostali prihodi** - ostvareni su u iznosu od 916.578 kn, a odnose se na prihode od parničnih troškova (62.021 kn), prihode po sklopljenim nagodbama i sporazumima (239.671 kn), prihode od režijskih troškova koji se u najvećoj mjeri odnose na refundaciju troškova sukladno Sporazumu o raspodjeli i načinu plaćanja troškova nekretnine u Zagrebu, Ivana Lučića 6-8 od 25.07.2017. godine (463.962 kn), prihode od nadoknade troškova od upravljanja dionicama i poslovnim udjelima (140.803 kn) te na ostale prihode (10.121 kn).

PRIHODI OD PRODAJE NEFINANCIJSKE IMOVINE

Centar je za 2022. godinu planirao prihode od prodaje nefinancijske imovine u iznosu od 14.300.000 kn, a za izvještajno razdoblje od siječnja do kraja lipnja 2022. godine isti su ostvareni u iznosu od 190.258 kn ili 1,33% plana i odnose se na prihode od prodanih nekretnina u vlasništvu Centra te na prihode od stanova na kojima postoji stanarsko pravo po kojima su, rješenjima trgovačkih sudova, potraživanja prenesena na pravne prednike Centra.

## RASHODI

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE/ IZVRŠENJE 1.-6. 2021.** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** | **INDEKS** |
| 1 | 2 | 3 | 4 | 5=4/2\*100 | 6=4/3\*100 |
| **3** RASHODI POSLOVANJA | 11.057.485 | 75.280.000 | 10.181.887,32 | 92,1 | 13,5 |
| **4** RASHODI ZA NABAVU NEFINANCIJSKE IMOVINE | 202.917 | 3.060.000 | 66.636,24 | 32,8 | 2,2 |
| **UKUPNI RASHODI** | 11.260.401 | 78.340.000 | 10.248.523,56 | 91,0 | 13,1 |

RASHODI POSLOVANJA

Centar je za 2022. godinu planirao rashode poslovanja u iznosu od 75.280.000 kn, a za izvještajno razdoblje od siječnja do kraja lipnja 2022. godine isti su ostvareni u iznosu od 10.181.887 kn ili 13,53% plana i odnose se na:

* **Rashodi za zaposlene** - ostvareni su u iznosu od 7.136.488 kn, a odnose se na bruto plaće i doprinose te na isplate jubilarnih nagrada, pomoći i slično;
* **Materijalni rashodi** - ostvareni su u iznosu 3.015.595 kn, a odnose se na naknade troškova zaposlenima u iznosu od 251.354 kn, rashode za materijal i energiju u iznosu od 826.871 kn, rashode za usluge u iznosu od 1.748.226 kn (od toga intelektualne i osobne usluge iznose 941.354 kn) te na ostale nespomenute rashode poslovanja u iznosu od 189.145 kn (od toga troškovi sudskih postupaka iznose 123.041 kn);
* **Financijski rashodi** - ostvareni su u iznosu od 29.804 kn, a odnose se na bankarske usluge i usluge platnog prometa u iznosu od 29.780 kn te na zatezne kamate u iznosu od 24 kn.

RASHODI ZA NABAVU NEFINANCIJSKE IMOVINE

Centar je za 2022. godinu planirao rashode za nabavu nefinancijske imovine u iznosu 3.060.000 kn, a u izvještajnom razdoblju od siječnja do kraja lipnja 2022. godine isti su ostvareni u iznosu od 66.636 kn ili 2,18% plana i odnose se na nabavu uredske opreme i namještaja u iznosu 57.309 kn, na nabavu uređaja, strojeva i opreme za ostale namjene u iznosu od 9.310 kn te na nabavu komunikacijske opreme u iznosu od 17 kn.

## RAČUN FINANCIRANJA

|  |  |  |  |
| --- | --- | --- | --- |
| **BROJČANA OZNAKA I NAZIV** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** |
| 1 | 2 | 3 | 4=3/2\*100 |
| **6** PRIHODI POSLOVANJA | 47.040.000 | 5.165.010,96 | 11,0 |
| **7** PRIHODI OD PRODAJE NEFINANCIJSKE IMOVINE | 14.300.000 | 190.258,10 | 1,3 |
| **UKUPNI PRIHODI** | 61.340.000 | 5.355.269,06 | 8,7 |
| **3** RASHODI POSLOVANJA | 75.280.000 | 10.181.887,32 | 13,5 |
| **4** RASHODI ZA NABAVU NEFINANCIJSKE IMOVINE | 3.060.000 | 66.636,24 | 2,2 |
| **UKUPNI RASHODI** | 78.340.000 | 10.248.523,56 | 13,1 |
| **RAZLIKA - VIŠAK/MANJAK** | -17.000.000 | -4.893.254,50 | 28,8 |

|  |  |  |  |
| --- | --- | --- | --- |
| **BROJČANA OZNAKA I NAZIV** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** |
| 1 | 2 | 3 | 4=3/2\*100 |
| **8** PRIMICI OD FINANCIJSKE IMOVINE I ZADUŽIVANJA | 45.500.000 | 11.794.989,03 | 25,9 |
| **5** IZDACI ZA FINANCIJSKU IMOVINU I OTPLATE | 0 | 0,00 |  |
| PRIJENOS DEPOZITA IZ PRETHODNE GODINE | 185.088.275 | 185.088.275,00 | 100,0 |
| PRIJENOS DEPOZITA U SLJEDEĆE RAZDOBLJE | -213.588.275 | -191.990.009,53 | 89,9 |
| **NETO FINANCIRANJE** | 17.000.000 | 4.893.254,50 | 28,8 |
| **VIŠAK/MANJAK + NETO FINANCIRANJE** | 0 | 0,00 |  |

PRIMICI OD FINANCIJSKE IMOVINE I ZADUŽIVANJA

Centar je za 2022. godinu planirao primitke od financijske imovine i zaduživanja u iznosu 45.500.000 kn, a u izvještajnom razdoblju od siječnja do kraja lipnja 2022. godine isti su ostvareni u iznosu od 11.794.989 kn ili 25,92% plana i odnose se na:

* **Primljeni povrati glavnica danih zajmova i depozita** - ostvareni su u iznosu od 1.302.256 kn, a odnose se na primitke (povrate) glavnice zajmova (DE-FOS d.o.o., Kutina), na primitke po sklopljenim pred stečajnim nagodbama (ADRIADIESEL d.d., Karlovac) te stečajnim postupcima (KOGRAD d.o.o., Zagreb);
* **Primici od prodaje dionica i udjela u glavnici** - ostvareni su u ukupnom iznosu od 10.492.733 kn, a u najvećoj mjeri se odnose na primitke od prodanih dionica/poslovnih udjela u vlasništvu Centra u ukupnom iznosu od 10.236.569 kn (VALAMAR RIVIERA d.d., Poreč, SOLARIS d.d., Šibenik, MAISTRA d.d., Rovinj, VALALTA d.o.o., Rovinj, ARENA HOSPITALITY GROUP d.d., Pula) te na uplate od „malih dioničara“ u ukupnom iznosu od 256.164 kn.

IZDACI ZA FINANCIJSKU IMOVINU I OTPLATE ZAJMOVA

Centar nije za 2022. godinu planirao izdatke za financijsku imovinu i otplate zajmova.