## OBRAZLOŽENJE IZVRŠENJA FINANCIJSKOG PLANA HŽ PUTNIČKOG PRIJEVOZA ZA PRVO POLUGODIŠTE 2022. GODINE

## PRIHODI

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE/ IZVRŠENJE 1.-6. 2021.** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** | **INDEKS** |
| 1 | 2 | 3 | 4 | 5=4/2\*100 | 6=4/3\*100 |
| **6** PRIHODI POSLOVANJA | 320.755.098 | 878.424.699 | 480.122.408,00 | 149,7 | 54,7 |
| **7** PRIHODI OD PRODAJE NEFINANCIJSKE IMOVINE | 680.000 | 600.000 | 52.703,00 | 7,8 | 8,8 |
| **UKUPNI PRIHODI** | 321.435.098 | 879.024.699 | 480.175.111,00 | 149,4 | 54,6 |

Ukupni prihodi za 2022. planirani su u iznosu od 879.024.699 kuna dok su u razdoblju I-VI 2022. ostvareni u iznosu od 480.175.111 kuna, što iznosi 54,6% plana. U odnosu na isto razdoblje 2021. veći su za 49,4%.

Prihodi poslovanja u razdoblju I-VI 2022. iznose 480.122.408 kuna te čine 54,7% plana, a veći su za 49,7% u odnosu na isto razdoblje 2021. godine.

U ukupnim prihodima poslovanja HŽ Putničkog prijevoza najveći udio odnosi se na pomoći proračunu iz drugih proračuna, a ostvarenje I-VI 2022. iznosi 385.617.453 kune što je 70,7% plana.

Ostale prihode čini prihod od financijske imovine u iznosu 669.185 kuna, prihod od nefinancijske imovine u iznosu 13.942.972 kune i prihod od prodaje proizvoda i robe te pruženih usluga u iznosu 78.560.351 kunu.

## RASHODI

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE/ IZVRŠENJE 1.-6. 2021.** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** | **INDEKS** |
| 1 | 2 | 3 | 4 | 5=4/2\*100 | 6=4/3\*100 |
| **3** RASHODI POSLOVANJA | 287.107.196 | 688.146.038 | 307.226.673,00 | 107,0 | 44,6 |
| **4** RASHODI ZA NABAVU NEFINANCIJSKE IMOVINE | 26.366.849 | 417.874.140 | 182.144.106,00 | 690,8 | 43,6 |
| **UKUPNI RASHODI** | 313.474.045 | 1.106.020.178 | 489.370.779,00 | 156,1 | 44,2 |

Ukupni rashodi za 2022. planirani su u iznosu od 1.106.020.178 kuna dok su u razdoblju I-VI 2022. ostvareni u iznosu od 489.370.779 kuna, što iznosi 44,3% plana. U odnosu na isto razdoblje 2021. veći su za 56,1%.

Rashodi poslovanja u razdoblju I-VI 2022. iznose 307.226.673 kune te čine 44,7% plana, a veći su za 7,0% u odnosu na isto razdoblje 2021. temeljem porasta cijena uslijed inflacije.

Rashodi za zaposlene u razdoblju I-VI 2022. godine iznose 117.665.627 kuna te čine 50,2% plana, a sastoje se od bruto plaća u iznosu od 91.137.209 kuna, doprinosa za mirovinsko i zdravstveno osiguranje u iznosu od 17.849.330 kuna te ostalih rashoda za zaposlene u iznosu od 8.679.088 kuna.

Materijalni rashodi u razdoblju I-VI 2022. iznose 178.079.398 kuna te čine 41,1% plana, a odnose se na naknade troškova zaposlenima u iznosu od 8.989.599 kuna, rashode za materijal i energiju u iznosu od 55.383.404 kune, rashode za usluge u iznosu od 111.767.546 kuna, naknade troškova osobama izvan radnog odnosa u iznosu od 130.122 kune i ostale nespomenute rashode poslovanja u iznosu od 1.808.727 kuna.

Ostvareni financijski rashodi za razdoblje I-VI 2022. iznose 4.834.265 kuna te čine 34,6% plana, a odnose se na kamate za primljene kredite i zajmove u iznosu od 3.435.068 kuna i ostale financijske rashode u iznosu od 1.399.197 kuna.

Ostali rashodi u razdoblju I-VI 2022. ostvareni su u iznosu 6.647.383 od čega se najveći dio odnosi na naknade šteta pravnim i fizičkim osobama.

Planirani rashodi za nabavu nefinancijske imovine iznose 417.874.140 kuna dok su u razdoblju I-VI 2022. ostvareni u iznosu 182.144.106 kuna što iznosi 43,6% plana, a čine ih:

* rashodi za nabavu prijevoznih sredstava u željezničkom prometu u iznosu 162.861.503 kune koji se odnose na nabavu novih vlakova
* rashodi za nabavu proizvedene dugotrajne imovine u iznosu 1.536.335 kuna koji se odnose na ulaganja u računalne programe
* rashodi za dodatna ulaganja na nefinancijskoj imovini u iznosu 17.746.268 kuna koji se odnose na dodatna ulaganja na građevinskim objektima u iznosu od 266.262 kune, dodatna ulaganja na prijevoznim sredstvima, odnosno ulaganja u postojeći vozni park, u iznosu od 17.361.366 kuna te dodatna ulaganja za ostalu nefinancijsku imovinu u iznosu od 118.640 kuna.

## RAČUN FINANCIRANJA

|  |  |  |  |
| --- | --- | --- | --- |
| **BROJČANA OZNAKA I NAZIV** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** |
| 1 | 2 | 3 | 4=3/2\*100 |
| **6** PRIHODI POSLOVANJA | 878.424.699 | 480.122.408,00 | 54,7 |
| **7** PRIHODI OD PRODAJE NEFINANCIJSKE IMOVINE | 600.000 | 52.703,00 | 8,8 |
| **UKUPNI PRIHODI** | 879.024.699 | 480.175.111,00 | 54,6 |
| **3** RASHODI POSLOVANJA | 688.146.038 | 307.226.673,00 | 44,6 |
| **4** RASHODI ZA NABAVU NEFINANCIJSKE IMOVINE | 417.874.140 | 182.144.106,00 | 43,6 |
| **UKUPNI RASHODI** | 1.106.020.178 | 489.370.779,00 | 44,2 |
| **RAZLIKA - VIŠAK/MANJAK** | -226.995.479 | -9.195.668,00 | 4,1 |

|  |  |  |  |
| --- | --- | --- | --- |
| **BROJČANA OZNAKA I NAZIV** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** |
| 1 | 2 | 3 | 4=3/2\*100 |
| **8** PRIMICI OD FINANCIJSKE IMOVINE I ZADUŽIVANJA | 207.305.019 | 137.418.076,00 | 66,3 |
| **5** IZDACI ZA FINANCIJSKU IMOVINU I OTPLATE | 53.000.000 | 26.267.567,00 | 49,6 |
| PRIJENOS DEPOZITA IZ PRETHODNE GODINE | 72.690.460 | 72.690.460,00 | 100 |
| PRIJENOS DEPOZITA U SLJEDEĆE RAZDOBLJE | 0 | -174.645.301,00 |  |
| **NETO FINANCIRANJE** | 226.995.479 | 9.195.668,00 | 4,1 |
| **VIŠAK/MANJAK + NETO FINANCIRANJE** | 0 | 0,00 |  |

Prijenos depozita u sljedeće razdoblje iznosi 174.645.301 kunu u čemu su najveća stavka sredstva temeljem ugovora o javnim uslugama koja su doznačena 10. lipnja 2022. za treći kvartal 2022. godine u iznosu od 155.502.901 kune.

Planirani izdaci za otplatu glavnice primljenih kredita i zajmova za 2022. godinu iznose 53.000.000 kuna, a ostvarenje I-VI 2022. iznosi 26.267.567 kuna što čini 49,6% plana.

Planirani primici od financijske imovine i zaduživanja za 2022. godinu iznose 207.305.019 kuna, a ostvarenje I-VI 2022. iznosi 137.418.076 kuna što čini 66,3% plana.

Planom HŽ Putničkog prijevoza za 2022. godinu projicirani su prihodi i rashodi poslovanja koji rezultiraju manjkom od 226.995.479 kuna dok su za razdoblje I-VI 2022. godine ostvareni prihodi i rashodi rezultirali manjkom od 9.195.668 kuna.