## OBRAZLOŽENJE IZVRŠENJA FINANCIJSKOG PLANA HRVATSKIH AUTOCESTA ZA PRVO POLUGODIŠTE 2022. GODINE

## PRIHODI

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE/ IZVRŠENJE 1.-6. 2021.** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** | **INDEKS** |
| 1 | 2 | 3 | 4 | 5=4/2\*100 | 6=4/3\*100 |
| **6** PRIHODI POSLOVANJA | 1.229.155.035 | 2.924.975.800 | 1.537.771.739,22 | 125,1 | 52,6 |
| **7** PRIHODI OD PRODAJE NEFINANCIJSKE IMOVINE |  |  |  |  |  |
| **UKUPNI PRIHODI** | 1.229.155.035 | 2.924.975.800 | 1.537.771.739,22 | 125,1 | 52,6 |

U prvom polugodištu 2022. godine Hrvatske autoceste d.o.o. ostvarile su prihode u visini od 1.537.771.739 kuna što čini 52,57% ukupno planiranih prihoda za tekuću godinu. Ostvarene pomoći iz inozemstva i od subjekata unutar općeg proračuna odnose se na kapitalne pomoći iz proračuna – naknadu od trošarina na energente koja se uplaćuje iz državnog proračuna na račun Hrvatskih autocesta d.o.o. i predstavlja sredstva kojima Republika Hrvatska financira građenje, održavanje i  povrat kredita, sukladno čl. 94. Zakona o cestama. U promatranom razdoblju ostvarene su iznosu od 420.000.000 kuna. U ukupnim ostvarenim prihodima poslovanja Hrvatskih autocesta d.o.o. najveći dio odnosi se na prihod od naplate cestarine koji se ostvaruje sukladno planskim očekivanjima.

## RASHODI

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE/ IZVRŠENJE 1.-6. 2021.** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** | **INDEKS** |
| 1 | 2 | 3 | 4 | 5=4/2\*100 | 6=4/3\*100 |
| **3** RASHODI POSLOVANJA | 549.512.355 | 1.176.917.895 | 597.485.462,62 | 108,7 | 50,8 |
| **4** RASHODI ZA NABAVU NEFINANCIJSKE IMOVINE | 239.636.182 | 954.164.220 | 304.596.763,05 | 127,1 | 31,9 |
| **UKUPNI RASHODI** | 789.148.537 | 2.131.082.115 | 902.082.225,67 | 114,3 | 42,3 |

U prvom polugodištu 2022. godine Hrvatske autoceste d.o.o. ostvarile su ukupne rashode u visini od 902.082.226 kuna što čini 42,33% planiranih rashoda za tekuću godinu. Rashodi poslovanja u iznosu od 597.485.463 kune na razini su očekivanih, a odnose se na rashode za zaposlene, materijalne rashode za redovno održavanje autoceste i poslovanje te na financijske rashode, najvećim dijelom za kamate po primljenim kreditima.

Rashodi za nabavu nefinancijske imovine ostvareni su u iznosu od 304.596.763 kune, 31,92% od planiranih za tekuću godinu, a od ukupnih ostvarenih rashoda za nabavu nefinancijske imovine na Program građenja i izvanrednog održavanja odnosi se 293.118.913 kuna. Projektno i financijski gledano najznačajniji projekti izgradnje u 2022. godini su nastavak građenja Autoceste A5 Granica Republike Mađarske – Beli Manastir – Osijek – Svilaj, dionica od Belog Manastira do mosta Halasica duljine 17,5 km, izgradnja zidova za zaštitu od buke sukladno Akcijskom planu, izvođenje radova na dogradnji čvora Dugopolje i rekonstrukcija i dogradnja unutarnje i vanjske odvodnje na dionici Maslenica – Zadar 1 na autocesti A1 Zagreb – Split – Dubrovnik, revitalizacija/obnova postojećih odmorišta, rekonstrukcija i dogradnja vodoopskrbe tunela na pravcu A6 Bosiljevo – Rijeka, izgradnja čvora Trinajstići na pravcu A7 Rupa – Rijeka – Žuta Lokva i drugo.

Početkom godine započeti su građevinski radovi na nastavku izgradnje autoceste A7 Rupa – Rijeka – Žuta Lokva, sektor Križišće – Žuta Lokva, dionica od km 17+500,00 do km 25+144,55 kao i radovi na nastavku izgradnje autoceste A11 Zagreb – Sisak, dionice Lekenik – Sisak.

U cilju produljena vijeka trajanja imovine te poboljšanja kvalitete i sigurnosti cestovnog prometa u 2022. godini izvode se radovi izvanrednog održavanja koji obuhvaćaju obnovu i rekonstrukciju kolničke konstrukcije i objekata, sanaciju odvodnje, prometne opreme i signalizacije, radove na centrima za održavanje i kontrolu prometa, radove na usklađenju tunela sa zahtjevima iz Pravilnika o minimalnim sigurnosnim zahtjevima za tunele u dijelu opreme, aktivnosti na uvođenju inteligentnih transportnih sustava u centre za održavanje i kontrolu prometa kroz implementaciju projekta Crocodile II Croatia i projekta Crocodile III Croatia. Isto tako u okviru izvanrednog održavanja su i sve aktivnosti koje se provode vezano uz sigurnost prometa na cestama kroz više projekata (sanacije potencijalno opasnih mjesta, zamjena promjenjive prometne signalizacije, aktivnosti vezane za rekonstrukciju sustava video nadzora i video detekcije i drugo).

## RAČUN FINANCIRANJA

|  |  |  |  |
| --- | --- | --- | --- |
| **BROJČANA OZNAKA I NAZIV** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** |
| 1 | 2 | 3 | 4=3/2\*100 |
| **6** PRIHODI POSLOVANJA | 2.924.975.800 | 1.537.771.739,22 | 52,6 |
| **7** PRIHODI OD PRODAJE NEFINANCIJSKE IMOVINE | 0 | 0,00 |  |
| **UKUPNI PRIHODI** | 2.924.975.800 | 1.537.771.739,22 | 52,6 |
| **3** RASHODI POSLOVANJA | 1.176.917.895 | 597.485.462,62 | 50,8 |
| **4** RASHODI ZA NABAVU NEFINANCIJSKE IMOVINE | 954.164.220 | 304.596.763,05 | 31,9 |
| **UKUPNI RASHODI** | 2.131.082.115 | 902.082.225,67 | 42,3 |
| **RAZLIKA - VIŠAK/MANJAK** | 793.893.685 | 635.689.513,55 | 80,1 |

|  |  |  |  |
| --- | --- | --- | --- |
| **BROJČANA OZNAKA I NAZIV** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** |
| 1 | 2 | 3 | 4=3/2\*100 |
| **8** PRIMICI OD FINANCIJSKE IMOVINE I ZADUŽIVANJA | 370.500.000 | 148.297.307,25 | 40,0 |
| **5** IZDACI ZA FINANCIJSKU IMOVINU I OTPLATE | 1.576.994.891 | 685.694.096,17 | 43,5 |
| PRIJENOS DEPOZITA IZ PRETHODNE GODINE | 1.140.667.233 | 1.137.659.809,00 | 99,7 |
| PRIJENOS DEPOZITA U SLJEDEĆE RAZDOBLJE | -728.066.027 | -1.235.952.533,63 | 169,8 |
| **NETO FINANCIRANJE** | -793.893.685 | -635.689.513,55 | 80,1 |
| **VIŠAK/MANJAK + NETO FINANCIRANJE** | 0 | 0,00 |  |

Izdaci za otplatu glavnice primljenih kredita i zajmova u prvom polugodištu 2022. godine ostvareni su u iznosu od 685.694.096 kuna, a primici u iznosu od 148.297.307 kune.

Otplate glavnica (kreditnih obveza) izvršavane su pravovremeno, sukladno otplatnim planovima, a primici od zaduživanja realizirani su sukcesivno, prema dinamici građevinskih radova na izgradnji dionice Beli Manastir – Halasica na Autocesti A5 i dionice Selce – Novi Vinodolski na Autocesti A7, za koje je izvršena i isplata predujma izvođaču radova za buduće građevinske radove.

Ostvareni suficit za promatrano razdoblje iznosi 635.689.514 kuna.