**OBRAZLOŽENJE IZVRŠENJA FINANCIJSKOG PLANA HŽ INFRASTRUKTURE ZA PRVO POLUGODIŠTE 2022. GODINE**

**RAČUN PRIHODA I RASHODA**

U prvom polugodištu 2022. godine HŽ Infrastruktura ostvarila je ukupne prihode u iznosu od 954,91 milijun kuna ili 42,10% planiranih, odnosno ukupne rashode u iznosu od 1.070,88 milijuna kuna što je na razini od 34,30% planiranih sredstava. Ukupni manjak iznosi 115,97 milijuna kuna odnosno 13,50% plana za 2022. godinu

U odnosu na isto razdoblje prethodne godine, ukupni prihodi su za 20,02% veći, odnosno  ukupni rashodi su veći za 9,72% odnosno za 94,84 milijuna kuna.

Najveći dio ostvarenih prihoda odnosi se na prihode iz državnog proračuna, a ostvareni ukupni rashodi su 51,76% rezultat redovnih odnosno 48,24% investicijskih aktivnosti.

## PRIHODI

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE/ IZVRŠENJE 1.-6. 2021.** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** | **INDEKS** |
| 1 | 2 | 3 | 4 | 5=4/2\*100 | 6=4/3\*100 |
| **6** PRIHODI POSLOVANJA | 795.612.615 | 2.268.243.500 | 954.905.678,00 | 120,0 | 42,1 |
| **7** PRIHODI OD PRODAJE NEFINANCIJSKE IMOVINE |  |  |  |  |  |
| **UKUPNI PRIHODI** | 795.612.615 | 2.268.243.500 | 954.905.678,00 | 120,0 | 42,1 |

PRIHODI POSLOVANJA

Od ukupno ostvarenih prihoda, 90,90% odnosi se na prihode evidentirane u skupini Pomoći iz inozemstva i od subjekata unutar općeg proračuna (867,99 milijuna kuna) od čega se na poziciju Pomoći proračunu iz drugih proračuna i izvanproračunskim korisnicima odnosi 79,81% odnosno 692,74 milijuna kuna. Predmetna sredstva najvećim dijelom odnose se na sredstva za upravljanje, organizaciju i regulaciju željezničkog prometa (242,53 milijun kuna) i naknada u cijeni goriva (352,89 milijuna kuna). Osim navedenog, predmetna grupa obuhvaća i potpore u provedbi CEF projekata i potpore za pripremu projekata planiranih za sufinanciranje iz EU fondova.

Pomoći unutar općeg proračuna temeljem protestiranih jamstava odnose se na pomoći iz državnog proračuna za podmirenje obveza otplate investicijskih kredita namijenjenih za financiranje ulaganja u željezničku infrastrukturu, a za koje je izdano državno jamstvo. U prvom polugodištu 2022. godine iznose 38,92 milijuna kuna što čini 51,72% plana za 2022. godinu.

U prvom polugodištu 2022. godine pozicija Pomoći temeljem prijenosa EU sredstava iznosi 58,29 milijuna kuna, a odnose se na povlačenje sredstava za projekte iz OP Konkurentnost i kohezija, prioritetna os 7. Povezanost i mobilnost i to po projektima kako slijedi:

-  Rekonstrukcija i elektrifikacija željezničke pruge Vinkovci – Vukovar...31,27 milijuna kuna

-  Modernizacija, obnova i elektrifikacija dionice Zaprešić – Zabok.......... 12,43 milijuna kuna

-  Rekonstrukcija postojećeg i izgradnja drugog kolosijeka željezničke

pruge na dionici pruge Dugo Selo-Križevci................................................ 9,19 milijuna kuna

-  Rekonstrukcija postojećeg i izgradnja drugog kolosijeka na

dionici Hrvatski Leskovac – Karlovac na željezničkoj pruzi

M202 Zagreb Gk – Rijeka........................................................................... 1,70 milijuna kuna

-  Studijska i projektna dokumentacija ......................................................... 3,70 milijuna kuna

Pozicija Pomoći od međunarodnih organizacija, te institucija i tijela EU iznosi 78,04 milijuna kuna, te obuhvaća kapitalne pomoći za provedbu CEF projekata, a ostvareni iznos odnosi se na sljedeće projekte:

-  Rekonstrukcija kolodvora Rijeka Brajdica............................................... 43,26 milijuna kuna

-  Rekonstrukcija postojećeg i izgradnja drugog kolosijeka na dionici

Križevci-Koprivnica-DG............................................................................29,87 milijuna kuna

-  Izgradnja drugog kolosijeka, modernizacija i obnova na pružnoj

dionici Škrljevo – Rijeka – Jurdani, pruge Zagreb Gk – Rijeka................. 1,07 milijuna kuna

-  Izrada projektne dokumentacije rekonstrukcije željezničke pruge

M104 Novska - Tovarnik - Dg na dionici Okučani – Vinkovci.................. 3,84 milijuna kuna

 U prvom polugodištu 2022. godine izvršenje skupine Pomoći iz inozemstva i od subjekata unutar općeg proračuna veće je za 22,84% od ostvarenja istog razdoblja prethodne godine. U odnosu na plan za 2022. godinu ostvareno je 43,17%.

Prihodi od imovine iznose 11,20 milijuna kuna, a najvećim dijelom odnose na ostvarene prihode od zakupa i iznajmljivanja imovine (10,21 milijun kuna) i prihoda od zateznih kamata (0,28 milijuna kuna). U odnosu na isto razdoblje prethodne godine ukupni Prihodi od imovine manji su za 20,38% što je rezultat smanjenja prihoda od zakupa i iznajmljivanja imovine za 20,36% u odnosu na prethodnu godinu. Prihodi od imovine ostvareni su na razini od 39,32% plana za 2022. godinu.

Prihodi od prodaje proizvoda, robe i usluga iznose 75,71 milijuna kuna i u odnosu isto razdoblje prethodne godine veći su za 1,05% odnosno ostvareni su na razini od 33,06% plana za 2022. godinu. Najvećim dijelom ostvareni su od pružanja željezničkih usluga (72,66 milijuna kuna).

## RASHODI

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE/ IZVRŠENJE 1.-6. 2021.** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** | **INDEKS** |
| 1 | 2 | 3 | 4 | 5=4/2\*100 | 6=4/3\*100 |
| **3** RASHODI POSLOVANJA | 573.335.240 | 1.175.850.000 | 554.299.626,00 | 96,7 | 47,1 |
| **4** RASHODI ZA NABAVU NEFINANCIJSKE IMOVINE | 402.694.955 | 1.949.171.000 | 516.575.390,00 | 128,3 | 26,5 |
| **UKUPNI RASHODI** | 976.030.195 | 3.125.021.000 | 1.070.875.016,00 | 109,7 | 34,3 |

RASHODI POSLOVANJA

Ukupni rashodi poslovanja u prvom polugodištu 2022. godine iznose 554,30 milijuna kuna što predstavlja izvršenje od 47,10% planiranih sredstava. U odnosu na isto razdoblje 2021. godine manji su za 3,32%.

Rashodi za zaposlene iznose 332,35 milijuna kuna što je na razini od 45,06% planiranih sredstava. U odnosu na isto razdoblje 2021. godine manji su za 2,70% odnosno za 9,23 milijuna kuna što je rezultat smanjenog ukupnog broja zaposlenika.

Materijalni rashodi iznose 199,03 milijuna kuna odnosno 49,20% plana za 2022. godinu. U strukturi materijalnih rashoda za promatrano razdoblje 80,00% odnosi se na rashode za materijal i energiju i rashode za usluge koji se najvećim dijelom odnose  na rashode vezane za redovno i izvanredno održavanje željezničke infrastrukture i održavanje zgrada i opreme. Ostali nespomenuti rashodi poslovanja izvršeni su u ukupnom iznosu od 27,01 milijun kuna od čega se na doprinose za korištenje gradskog zemljišta i vodoprivredne naknade odnosi 20,65 milijuna kuna. U odnosu na isto razdoblje 2021. godine ostvareni materijalni rashodi u prvom polugodištu 2022. godine manji su za 9,35% što je najvećim dijelom rezultat izostanka troškova materijala i sirovina u promatranom razdoblju budući da je proces nabavke materijala i sirovina u tijeku.

U prvom polugodištu 2022. godine Financijski rashodi iznose od 16,26 milijuna kuna i na razini su od 55,13% planiranih sredstava. Najvećim dijelom (60,12%) odnose se na kamate po primljenim kreditima i zajmovima koji iznose 9,78 milijuna kuna od kojih se na rashode za kamate na primljene kredite i zajmove od kreditnih institucija u javnom sektoru (Hrvatska banka za obnovu i razvitak) odnosi 1,79 milijuna kuna odnosno izvan javnog sektora (komercijalne banke) 7,47 milijuna kuna, te na kamate po kreditima međunarodnih financijskih institucija 0,52 milijuna kuna.

Predmetni rashodi, osim rashoda za kamate po kreditima međunarodnih financijskih institucija; vezani za su za investicijske kredite kojima su financirani projekti obnove, modernizacije i izgradnje željezničke infrastrukture, te se podmiruju iz državnog proračuna kroz poziciju pomoći temeljem protestiranih jamstava.

Financijski rashodi u odnosu na isto razdoblje prethodne godine veći su za 75,22%.

RASHODI ZA NABAVU NEFINANCIJSKE IMOVINE

Ukupni rashodi za nabavu nefinancijske imovine u prvom polugodištu 2022. godine iznose 516,58 milijuna kuna odnosno 26,50% planiranih sredstava za 2022. godinu, od čega se na programe investicijskih aktivnosti odnosi 98,48% tj. 508,74 milijuna kuna.

Prema programima investicijskih aktivnosti izvršenje po programima je kako slijedi:

-       Program obnove i modernizacije pruga za međunarodni promet...... 183,16 milijuna kuna

-       Program obnove i modernizacije pruga za regionalni promet............. 14,87 milijuna kuna

-       Program obnove i modernizacije željezničkog čvorišta Zagreb............ 6,25 milijuna kuna

-       Program aktivnosti u funkciji infrastrukture i prometa na mreži........ 33,27 milijuna kuna

-       Izgradnja novih pruga i kolosijeka.................................................... 271,19 milijuna kuna

Smanjenje planiranih rashoda vezanih za investicijski dio poslovanja HŽ Infrastrukture rezultat su promijenjene dinamike investicijskih aktivnosti uslijed otežane nabavke strateškog materijala, s jedne strane zbog rata na području Ukrajine, te s druge strane zbog značajnog povećanja cijene materijala i roba što je rezultiralo usporavanjem realizacije projekata.

Odstupanje od planiranih sredstava za nabavu nefinancijske imovine rezultat su promijenjene dinamike investicijskih aktivnosti uslijed otežane nabavke strateškog materijala, s jedne strane zbog rata na području Ukrajine, te s druge strane zbog značajnog povećanja cijene materijala i roba što je rezultiralo usporavanjem realizacije projekata. Posebno se to odnosi na projekt Rekonstrukcija postojećeg i izgradnja drugog kolosijeka na dionici Križevci - Koprivnica - DG, pruga DG - Botovo - Dugo Selo na kojem je nemogućnost planirane nabavke materijala uz  eskalaciju cijena strateškog materijala rezultiralo značajnim odstupanjem od planirane dinamike u prvoj polovici 2022. godine.

Osim navedenoga, na odstupanje od planirane realizacije velikom mjerom utjecali su i dugotrajni postupci javne nabave, kao i usporeno rješavanje imovinsko-pravnih odnosa.

U odnosu na isto razdoblje 2021. godine, realizacija rashoda za nabavku nefinancijske imovine veća je za 28,28% odnosno za 113,88 milijuna kuna.

## RAČUN FINANCIRANJA

|  |  |  |  |
| --- | --- | --- | --- |
| **BROJČANA OZNAKA I NAZIV** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** |
| 1 | 2 | 3 | 4=3/2\*100 |
| **6** PRIHODI POSLOVANJA | 2.268.243.500 | 954.905.678,00 | 42,1 |
| **7** PRIHODI OD PRODAJE NEFINANCIJSKE IMOVINE | 0 | 0,00 |  |
| **UKUPNI PRIHODI** | 2.268.243.500 | 954.905.678,00 | 42,1 |
| **3** RASHODI POSLOVANJA | 1.175.850.000 | 554.299.626,00 | 47,1 |
| **4** RASHODI ZA NABAVU NEFINANCIJSKE IMOVINE | 1.949.171.000 | 516.575.390,00 | 26,5 |
| **UKUPNI RASHODI** | 3.125.021.000 | 1.070.875.016,00 | 34,3 |
| **RAZLIKA - VIŠAK/MANJAK** | -856.777.500 | -115.969.338,00 | 13,5 |

|  |  |  |  |
| --- | --- | --- | --- |
| **BROJČANA OZNAKA I NAZIV** | **IZVORNI PLAN  2022.** | **OSTVARENJE/ IZVRŠENJE 1.-6. 2022.** | **INDEKS** |
| 1 | 2 | 3 | 4=3/2\*100 |
| **8** PRIMICI OD FINANCIJSKE IMOVINE I ZADUŽIVANJA | 950.000.000 | 275.094.960,00 | 29,0 |
| **5** IZDACI ZA FINANCIJSKU IMOVINU I OTPLATE | 181.250.000 | 83.698.686,00 | 46,2 |
| PRIJENOS DEPOZITA IZ PRETHODNE GODINE | 94.209.425 | 94.209.425,00 | 100 |
| PRIJENOS DEPOZITA U SLJEDEĆE RAZDOBLJE | -6.181.925 | -169.636.361,00 | 2744,1 |
| **NETO FINANCIRANJE** | 856.777.500 | 115.969.338,00 | 13,5 |
| **VIŠAK/MANJAK + NETO FINANCIRANJE** | 0 | 0,00 |  |

HŽ Infrastruktura je u prvom polugodištu 2022. godine ostvarila 275,09 milijuna kuna primitaka od zaduživanja, od čega 15,09 milijuna kuna iz IBRD i EBRD zajmova, 260,00 milijuna kuna iz investicijskih kredita Hrvatske banke za obnovu i razvitak. S obzirom na plan, izvršeno je 29,00% planiranih primitaka od zaduženja.

Izdaci za otplatu glavnice primljenih kredita i zajmova iznose 83,70 milijuna kuna, od čega se 57,88 milijuna kuna odnose na otplatu glavnice IBRD i EBRD zajmova. Otplata glavnice po investicijskim kreditima izvan javnog sektora kojima su financirani projekti obnove, modernizacije i izgradnje željezničke infrastrukture iznosi 25,82 milijuna kuna i podmiruje se iz državnog proračuna kroz poziciju prihoda od pomoći temeljem protestiranih jamstava. Izdaci za otplatu glavnice primljenih kredita ostvareni su na razini od 46,20% planiranih sredstava.